+-----------------------------------------------------------------------+
| 11. ฐานะการเงินและผลการดำเนินงาน                                        |
+-----------------------------------------------------------------------+

(1) งบการเงิน

  ก. สรุปรายงานการสอบบัญชี

-   ปี 2554
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขแต่มีข้อสังเกต -
    การนำมาตรฐานบัญชีใหม่มาถือปฏิบัติ

-   ปี 2553
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

-   ปี 2552
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

  ข. ตารางสรุปงบการเงินรวม และ งบการเงินเฉพาะของบริษัทฯ

โปรดดูเอกสารแนบ 3

ค. อัตราส่วนทางการเงินที่สำคัญ

โปรดดูเอกสารแนบ 3

คำอธิบาย และ การวิเคราะห์ของฝ่ายจัดการ 

ภาพรวมผลการดำเนินงานของกลุ่มฮานา

รายได้จากการขายของกลุ่มบริษัทฮานา ลดลงร้อยละ 4 เมื่อเทียบปีต่อปี โดยปี 2554 เป็น 16.3
พันล้านบาท เมื่อเทียบกับปี 2553 ที่ 17.0 พันล้านบาท
ส่วนรายได้จากการขายในรูปสกุลเงินเหรียญสหรัฐในปี 2554 และ 2553 ใกล้เคียงกันคือ 535
ล้านเหรียญสหรัฐ กำไรจากการดำเนินงาน ลดลงร้อยละ 42 เท่ากับ 1,427 ล้านบาท ในปี 2554
จาก 2,473 ล้านบาทในปี 2553 กำไรจากการดำเนินงานในรูปเงินเหรียญสหรัฐ ลดลงร้อยละ 40
เท่ากับ 47 ล้านเหรียญสหรัฐ จาก 78 ล้านเหรียญสหรัฐ ในปี 2553

การวิเคราะห์ผลการดำเนินงานที่ผ่านมา

การวิเคราะห์รายได้

ปี 2554 รายได้จากการขายของกลุ่มบริษัทฯลดลงร้อยละ 4
สาเหตุหลักเนื่องจากหน่วยงานที่จังหวัดพระนครศรีอยุธยาประสพกับอุทกภัย
และได้หักลบกับยอดขายที่สูงขึ้นของหน่วยงานผลิต PCBA ยอดขายในไตรมาส 3 ปี 2554
ใกล้เคียงกันกับไตรมาสเดียวกันของปี 2553
ส่วนยอดขายในรูปสกุลเงินเหรียญสหรัฐใกล้เคียงกันทั้งปี 2554 และปี 2553 ที่ 534.5
ล้านเหรียญสหรัฐ ยอดขายในรูปสกุลเงินบาทลดลงร้อยละ 4 เนื่องจากเงินบาทแข็งค่าขึ้นร้อยละ 4
ในปี 2554 ที่ 30.53 บาทต่อเหรียญสหรัฐ เมื่อเทียบกับ 31.73 บาทต่อเหรียญสหรัฐ ในปี 2553

ยอดขายของหน่วยงานไมโครอิเล็คโทรนิคสปี 2554 เพิ่มขึ้นร้อยละ 13 ในรูปสกุลเงินเหรียญสหรัฐ
(เพิ่มขึ้นร้อยละ 8 ในรูปสกุลเงินบาท)
โดยผลการดำเนินงานของหน่วยงานที่จังหวัดลำพูนเพิ่มขึ้นร้อยละ 4 (ร้อยละ 0 ในรูปสกุลเงินบาท)
และหน่วยงานที่เมืองเจียซิงเพิ่มขึ้นร้อยละ 33 (เพิ่มขึ้นร้อยละ 28 ในรูปสกุลเงินบาท)
ยอดขายของหน่วยงานประกอบ IC ลดลงร้อยละ 9 ในรูปเงินสกุลเหรียญสหรัฐ (ลดลงร้อยละ 12
ในรูปสกุลเงินบาท) ยอดขายของหน่วยงาน IC ที่จังหวัดพระนครศรีอยุธยาลดลงร้อยละ 12
ในรูปสกุลเงินเหรียญสหรัฐ (ลดลงร้อยละ 15 ในรูปสกุลเงินบาท) แต่หน่วยงานที่เมืองเจียซิง
ประเทศจีนเพิ่มขึ้นร้อยละ 13 (เพิ่มขึ้นร้อยละ 9 ในรูปสกุลเงินบาท)

ปี 2554 ยอดขายของหน่วยประกอบผลิตภัณฑ์เฉพาะอย่าง (CPG) ลดลงร้อยละ 70 (ลดลงร้อยละ
71 ในรูปสกุลเงินบาท) เนื่องจากใกล้ปิดกิจการของหน่วยงานแห่งนี้ในปี 2557
ส่วนยอดขายของฮานา ไมโคร ดิสเพลย์ เทคโนโลยี่ (HMT) เพิ่มขึ้นร้อยละ 17 (เพิ่มขึ้นร้อยละ
13 ในรูปสกุลเงินบาท)
เนื่องจากการเติบโตอย่างแข็งแกร่งโดยเฉพาะธุรกิจด้านอุปกรณ์ไมโครดิสเพลย์สำหรับอุปกรณ์สวิสต์ใช้ในโทรคมนาคม

สัดส่วนยอดขายแยกตามหน่วยงานการผลิต

+-----------------------------+------------+--------------+------------+
|                             | ปี 2554     | ปี 2553       | ปี 2552     |
+-----------------------------+------------+--------------+------------+
| หน่วยการผลิต PCBA (ประเทศไทย) | 38%        | 37%          | 43%        |
+-----------------------------+------------+--------------+------------+
| หน่วยการผลิต PCBA (ประเทศจีน)  | 22%        | 17%          | 15%        |
+-----------------------------+------------+--------------+------------+
| CPG - (กรุงเทพ)              | 2%         | 5%           | 8%         |
+-----------------------------+------------+--------------+------------+
| หน่วยการผลิต IC (อยุธยา)       | 31%        | 35%          | 29%        |
+-----------------------------+------------+--------------+------------+
| หน่วยการผลิต IC (เจียซิง)       | 6%         | 5%           | 4%         |
+-----------------------------+------------+--------------+------------+
| HMT (สหรัฐอเมริกา)            | 2%         | 1%           | 1%         |
+-----------------------------+------------+--------------+------------+
|                             | 100%       | 100%         | 100%       |
+-----------------------------+------------+--------------+------------+

การวิเคราะห์อัตราส่วนกำไรขั้นต้น ต้นทุนขาย และค่าใช้จ่ายในการขายและบริหาร

อัตราส่วนกำไรขั้นต้นเท่ากับร้อยละ 13 ในปี 2554 ลดลงร้อยละ 4 จากร้อยละ 17 ในปี 2553
เนื่องจากค่าเงินบาทและค่าเงินหยวนของจีนแข็งค่าขึ้นร้อยละ 4 และร้อยละ 2 ตามลำดับ
ต้นทุนวัตถุดิบเพิ่มขึ้นร้อยละ 1 และต้นทุนแรงงานเพิ่มขึ้นร้อยละ 1 ของแต่ละหน่วยงาน

การวิเคราะห์ผลกำไรจากการดำเนินงาน

กำไรจากการดำเนินงานปี 2554 ลดลงร้อยละ 6 เป็นร้อยละ 9 จากเดิมที่ร้อยละ 15 ในปี 2553
เนื่องจากกำไรที่ลดลงและค่าใช้จ่ายในการขายและบริหารที่เพิ่มขึ้น

ค่าใช้จ่ายในการขายและบริหารเพิ่มขึ้น 254 ล้านบาท เท่ากับร้อยละ 6 ของยอดขายในปี 2554
จากร้อยละ 4 ของยอดขายในปี 2553
เนื่องจากการกลับรายการค่าเผื่อหนี้สงสัยจะสูญที่ได้ตั้งไว้ในปี 2552
ประกอบกับค่าใช้จ่ายที่สูงขึ้นเนื่องจากการขยายธุรกิจของหน่วยงานไมโครอิเล็คโทรนิคส
และการเกิดอุทกภัยที่หน่วยงานในจังหวัดพระนครศรีอยุธยา ปี 2554

การวิเคราะห์เงินปันผลจ่าย

บริษัทฯ จ่ายเงินปันผลในอัตรา 1.20 บาทต่อหุ้นในปี 2552 จากผลกำไรของปี 2551
จ่ายเงินปันผลในอัตรา 1.40 บาทต่อหุ้นในปี 2553 จากผลกำไรของปี 2552
และจ่ายเงินปันผลในอัตรา 1.55 บาทต่อหุ้นในปี 2554 จากผลกำไรของปี 2553
ซึ่งคิดเป็นอัตราส่วนเงินปันผลจ่ายต่อกำไรสุทธิก่อนหักรายการยกเว้น เท่ากับร้อยละ 57, ร้อยละ
55 และร้อยละ 45 ตามลำดับ

โดยปกติบริษัทฯ
จะทำการประกาศการจ่ายเงินปันผลเมื่อมีการประชุมคณะกรรมการในเดือนกุมภาพันธ์ของปีถัดไป
เพื่อที่จะนำเข้าสู่การขอมติอนุมัติจากที่ประชุมผู้ถือหุ้นสามัญประจำปีในเดือนเมษายน
และจ่ายปันผลในเดือนพฤษภาคม

ฐานะทางการเงิน

กลุ่มบริษัทฯ ไม่มีภาระหนี้ที่ก่อให้เกิดดอกเบี้ย และมีเงินสดและรายการเทียบเท่าเงินสดสำรอง ณ
31 ธันวาคม 2554 เท่ากับ 5.9 พันล้านบาท จาก 5.0 พันล้านบาท ณ 31 ธันวาคม 2553

คุณภาพสินทรัพย์

ลูกหนี้การค้า

ลูกค้าของบริษัทฯ และบริษัทย่อยเป็นบริษัทที่มีชื่อเสียงในอุตสาหกรรมการประกอบ IC และ
อิเล็คทรอนิกส์ ทั้งนี้บริษัทฯ
จะทำการตั้งสำรองค่าเผื่อหนี้สงสัยจะสูญสำหรับหนี้ที่ครบกำหนดชำระเกินกว่า 90 วัน
รวมทั้งรายการที่ฝ่ายบริหารเชื่อว่ามีความน่าสงสัยที่จะเกิดหนี้สูญ

ตารางแสดงลูกหนี้การค้าของบริษัทฯ และบริษัทย่อย (พันบาท)

  ------------------------------- ------------- ------------- -------------
  ลูกหนี้การค้า-บริษัทอื่น                2554          2553          2552

  น้อยกว่า 3 เดือน                   2,445,169     2,423,065     2,281,059

  3-6 เดือน                        20,670        8,957         9,382

  6-12 เดือน                       7,236         2,782         3,266

  มากกว่า 12 เดือนขึ้นไป              5,380         0             5,768

  รวมลูกหนี้-บริษัทอื่น                  2,478,455     2,434,803     2,299,475

  หัก:ค่าเผื่อหนี้สงสัยจะสูญ              -11,189       -3,240        -6,415

                                  2,467,266     2,431,564     2,293,060
  ------------------------------- ------------- ------------- -------------

สินค้าคงเหลือ

โดยทั่วไปบริษัทฯและบริษัทย่อยจะทำการผลิตสินค้าตามคำสั่งซื้อของลูกค้า
ส่งผลให้ปริมาณสินค้าคงเหลือส่วนใหญ่ของบริษัทฯ คือ วัตถุดิบ วัสดุสิ้นเปลือง เครื่องมือ และ
สินค้าระหว่างการผลิต และมีสินค้าสำเร็จรูปที่รอการจัดส่งให้แก่ลูกค้าเพียงส่วนน้อย
โดยปกติกลุ่มบริษัทฯ
จะทำการตัดจำหน่ายวัตถุดิบที่ล้าสมัยและตั้งสำรองค่าเผื่อสินค้าล้าสมัยสำหรับสินค้าคงเหลือที่มีอายุยาวนานและการด้อยค่าของสินทรัพย์ถาวรกรณีถ้ามีนัยสำคัญ
ในทุกไตรมาส

ระยะเวลาหมุนเวียนสินค้าคงเหลือเฉลี่ยในปี 2554 เท่ากับ 65 วัน ปี 2553 เท่ากับ 55 วัน
และปี 2552 เท่ากับ 58 วัน

สภาพคล่อง

กลุ่มบริษัทฯ มีเงินสดสำรอง 5.9 พันล้านบาท และไม่มีภาระหนี้สินที่ก่อให้เกิดดอกเบี้ย
ส่งผลให้อัตราส่วนสภาพคล่องมากกว่า 3 เท่าของหนี้สินหมุนเวียน สภาพคล่องในการดำเนินงาน
(ค่าตัดจำหน่าย) ลดลงร้อยละ 28 ในปี 2554
เนื่องจากประสพอุทกภัยของหน่วยงานที่จังหวัดพระนครศรีอยุธยา การแข็งค่าขึ้นของอัตราแลกเปลี่ยน
และค่าจ้างแรงงานและต้นทุนวัตถุดิบที่เพิ่มขึ้นทำให้ค่าตัดจำหน่าย (“EBITDA”) เท่ากับ 2.6
พันล้านบาท, ปี 2553 เท่ากับ 3.6 พันล้านบาท และ ปี 2552 เท่ากับ 2.9 พันล้านบาท

เงินสดสำรองและเงินลงทุนระยะสั้นในปี 2554 เพิ่มขึ้น 0.8 พันล้านบาท เป็น 5.8 พันล้านบาท
เนื่องจากการจ่ายเงินปันผล 1.2 พันล้านบาท, รายจ่ายฝ่านทุน 1.4 พันล้านบาท และ 0.8
พันล้านบาทที่ลดลงของเงินทุนหมุนเวียน เงินสดสำรองในปี 2553 ลดลงจากปี 2552 เท่ากับ 1.0
พันล้านบาทหลังจ่ายเงินปันผลจำนวน 1.1 พันล้านบาท และรายจ่ายฝ่ายทุนเท่ากับ 2.1 พันล้านบาท
อีกทั้ง 1.4 พันล้านบาทจากเงินทุนหมุนเวียนที่เพิ่มขึ้น

เงินสดสำรองในปี 2552 เพิ่มขึ้นจากปี 2551 เท่ากับ 1.1 พันล้านบาท หลังจ่ายเงินปันผลจำนวน
1.0 พันล้านบาท, รายจ่ายฝ่ายทุนเท่ากับ 0.8 พันล้านบาท และ 0.8
พันล้านบาทจากเงินทุนหมุนเวียนที่ลดลง

รายจ่ายฝ่ายทุน

รายจ่ายฝ่ายทุนสุทธิของปี 2554 เท่ากับ 947 ล้านบาท ปี 2553 เท่ากับ 1,976 ล้านบาท และ ปี
2552 เท่ากับ 754 ล้านบาท ตามลำดับ รายจ่ายฝ่ายทุนสุทธิของปี 2554
ลดลงเนื่องจากคำสั่งซื้อที่ลดลงจากปี 2553

โดยปกติรายจ่ายฝ่ายทุนจะเป็นรายจ่ายสำหรับการซื้ออุปกรณ์การผลิตเมื่อมีการเพิ่มขึ้นของยอดขาย
โดยเฉพาะหน่วยงานประกอบ IC อย่างไรก็ตามจะล้าหลังประมาณ 3-6
เดือนเนื่องจากต้องทำการสั่งซื้อล่วงหน้า
การขยายโรงงานใหม่จะขึ้นอยู่กับการใช้สอยประโยชน์ของอาคารโรงงานในปัจจุบัน
และระยะเวลาในการก่อสร้างโรงงานใหม่หรือการขยายโรงงานเดิม

แหล่งที่มาของเงินทุน

บริษัทและบริษัทย่อยไม่มีภาระหนี้สินที่ก่อให้เกิดดอกเบี้ย
และมีเงินทุนหมุนเวียนในการดำเนินงานเป็นบวก
แหล่งเงินทุนของกลุ่มฮานาจะมาจากส่วนของผู้ถือหุ้น

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

กลุ่มบริษัทฯ ดำเนินธุรกิจการผลิตชิ้นส่วนอิเล็คทรอนิกส์ โดยรับจ้างทำการผลิตสินค้าจากลูกค้า
และดำเนินการจัดส่งให้ลูกค้า หรือลูกค้าของลูกค้าเอง ดังนั้นผลการดำเนินงานของกิจการ
จึงขึ้นอยู่กับความสามารถในการรักษาฐานลูกค้าเดิมและการแสวงหาลูกค้ารายใหม่ๆ
ซึ่งการเปลี่ยนแปลงของอัตราการเติบโตทางเศรษฐกิจของโลกและยอดขายสินค้าของลูกค้า
จึงมีผลต่ออุปสงค์ในสินค้าและบริการของบริษัทฯ

เนื่องด้วยกลุ่มบริษัท มีรายได้จากการขายในรูปสกุลเงินต่างประเทศ (สกุลเงินเหรียญสหรัฐ)
และมีต้นทุนในรูปสกุลเงินต่างประเทศคิดเป็นร้อยละ 60 ของรายได้จากการขาย
การเปลี่ยนแปลงของอัตราแลกเปลี่ยนเงินบาทต่อเหรียญสหรัฐ และเงินหยวนของจีนต่อเหรียญสหรัฐ
จะมีผลกระทบต่อผลกำไรของกลุ่มบริษัทฯ ประมาณ 170 ล้านบาทต่อไตรมาส สำหรับทุกๆ ร้อยละ
10 ของการเปลี่ยนแปลงอัตราแลกเปลี่ยนของเงินบาทต่อเหรียญสหรัฐ
และเงินหยวนของจีนต่อเหรียญสหรัฐ ซึ่งก็คือ (1-0.60) X ยอดขาย X 10%

ในขณะที่มูลค่าทางบัญชีของบริษัทย่อยในต่างประเทศถูกบันทึกในรูปสกุลเงินต่างประเทศ
ผลกระทบของการเปลี่ยนแปลงอัตราแลกเปลี่ยนจะปรากฏใน
“รายการผลต่างจากการแปลงค่างบการเงิน” ในส่วนของผู้ถือหุ้นในบัญชีงบดุล
ซึ่งไม่มีผลกระทบต่อเงินสดจากการเปลี่ยนแปลงดังกล่าว

อัตราแลกเปลี่ยนเงินสกุลบาทต่อเหรียญสหรัฐสะท้อนถึงทิศทางเศรษฐกิจของตลาดเกิดใหม่และความต้องการของสินค้าระหว่างงวด
อัตราแลกเปลี่ยนโดยเฉลี่ยสำหรับปี 2554 เท่ากับ 30.53 บาทต่อเหรียญสหรัฐ ซึ่งแข็งค่าขึ้นร้อยละ
4 จากปี 2553 ที่เท่ากับ 31.73 บาทต่อเหรียญสหรัฐ ซึ่งปี 2553 เงินบาทแข็งค่ากว่าปี 2552
ร้อยละ 8 ที่ 34.3 บาทต่อเหรียญสหรัฐ

สำหรับบริษัทฮานา ที่เป็นกลุ่มบริษัทที่ส่งออก
การเคลื่อนไหวของอัตราแลกเปลี่ยนมีผลต่อการเปลี่ยนแปลงของรายได้
เนื่องจากมีผลกระทบต่อกำไรจากการดำเนินงาน และการปรับปรุงมูลค่าของสินค้าคงคลัง
(ซึ่งฝ่ายจัดการจะรายงานแต่ละไตรมาส เมื่อมีผลกระทบที่เป็นสาระสำคัญต่อผลกำไร)
และกำไรขั้นต้น

รายการยกเว้น

บริษัทฮานา เซมิคอนดักเตอร์ (อยุธยา) จำกัด ซึ่งเป็นบริษัทย่อยที่บริษัทฯ ถือหุ้นร้อยละ 100
มีโรงงานตั้งอยู่ที่นิคมอุตสาหกรรมไฮเทค จังหวัดพระนครศรีอยุธยา
ได้ประสพกับอุทกภัยช่วงต้นเดือนตุลาคม ปี 2554
ซึ่งเป็นผลมาจากอุทกภัยครั้งใหญ่ในประเทศไทยที่เกิดขึ้นระหว่างไตรมาส 4 ปี 2554

โรงงาน เครื่องจักรอุปกรณ์ และธุรกิจของบริษัทย่อยได้รับความเสียหายอย่างมาก
ประมาณการมูลค่าความเสียหาย 40 ล้านเหรียญสหรัฐ หรือประมาณ 1,220 ล้านบาท
จากความเสียหายของทรัพย์สิน (ที่เป็นมูลค่าทดแทน)
และความเสียหายจากการหยุดชะงักทางธุรกิจที่อยู่ระหว่างการประเมินมูลค่าความเสียหาย
ในงบการเงินประจำปี 2554
บริษัทย่อยได้ตั้งสำรองเต็มจำนวนสำหรับมูลค่าตามบัญชีของทรัพย์สินที่เสียหายที่จะมีการซื้อใหม่มาทดแทน

บริษัทย่อยกำลังอยู่ในกระบวนการเรียกร้องค่าสินไหมจากกรมธรรม์ความเสียหายของทรัพย์สินและการหยุดชะงักทางธุรกิจที่เกิดขึ้นจากอุทกภัยที่โรงงานในจังหวัดพระนครศรีอยุธยา

ไม่มีรายการยกเว้นในปี 2553 หรือ 2552

เหตุการณ์สืบเนื่อง

จากการที่บริษัทย่อยได้รับผลกระทบจากอุทกภัยนั้น ได้กลับมาเริ่มดำเนินการผลิตแล้วในเดือนมกราคม
2554 และคาดว่าจะทยอยเพิ่มการผลิตในครึ่งแรกของปี 2555
ทั้งนี้บริษัทย่อยได้รับค่าชดเชยความเสียหายบางส่วน (Interim payment)
จากบริษัทประกันภัยจำนวน 300 ล้านบาทในเดือนกุมภาพันธ์ 2555
จากการเคลมประกันกรมธรรม์ความเสียหายของทรัพย์สินของบริษัท

ภาวะอุตสาหกรรมและการแข่งขัน

ในปี 2554 ตลาดโดยทั่วไปอ่อนตัวลงเมื่อเทียบกับปี 2553
เนื่องจากเป็นช่วงขาลงของวัฏจักรเซมิคอนดักเตอร์
ขณะที่ยอดขายในรูปสกุลเงินเหรียญสหรัฐเพิ่มขึ้นเล็กน้อยจากปี 2553
แต่จากที่โรงงานจังหวัดพระนครศรีอยุธยาประสบกับอุทกภัย
ประกอบกับการแข็งค่าของค่าเงินบาทและค่าเงินหยวนของจีนเมื่อเทียบกับเงินเหรียญสหรัฐ
อีกทั้งต้นทุนวัตถุดิบและแรงงานที่เพิ่มขึ้น ส่งผลกระทบต่อกำไรของกลุ่มบริษัทฯ

บริษัทฯ
ยังคงรักษากลยุทธทางการตลาดโดยเสนอผลิตภัณฑ์ที่มีคุณภาพตามความต้องการของลูกค้าในราคาที่แข่งขันได้
ซึ่งฝ่ายบริหารมั่นใจว่าบริษัทฯ มีโครงสร้างต้นทุนที่เท่ากับหรือต่ำกว่าคู่แข่งขันส่วนใหญ่

นโยบายการลงทุน

บริษัทฯ มีอำนาจในการจัดการควบคุมดูแลบริษัทย่อยแต่ละแห่ง
ฝ่ายปฏิบัติการของบริษัทย่อยจะอยู่ภายใต้การดูแลของผู้จัดการโรงงานทั่วไป
ซึ่งจะรายงานผลการดำเนินงานต่อหัวหน้าฝ่ายบริหารของบริษัทฯ
รายจ่ายฝ่ายทุนและการบริหารจัดการทางการเงินจะถูกควบคุมดูแลโดยฝ่ายบริหารของบริษัทฯ
ซึ่งจะมีการพิจารณาโดยคณะกรรมการบริษัทฯ

แผนการในอนาคต

บริษัทฯ อยูระหว่างพิจารณาหาซื้อที่ดินในจังหวัดลำพูนเพื่อขยายโรงงานในอนาคต
การลงทุนซื้อที่ดินนั้นคาดว่าจะใช้งบประมาณ 80 – 200 ล้านบาท

ค่าตอบแทนของผู้สอบบัญชี

ค่าตอบแทนจากการสอบบัญชีปี 2554

+-------------------------------+-------------------+-----------------+
| ชื่อบริษัทผู้จ่าย                    | ชื่อผู้สอบบัญชี         | ค่าสอบบัญชี        |
+-------------------------------+-------------------+-----------------+
| บริษัท ฮานา ไมโครอิเล็คโทรนิคส     |   กมลทิพย์          | 2,000,000 บาท   |
| จำกัด (มหาชน)                  |   เลิศวิทย์วรเทพ     |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 980,000 บาท     |
| (อยุธยา) จำกัด                  | เลิศวิทย์วรเทพ       |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 360,000 บาท     |
| (กรุงเทพ) จำกัด                 | เลิศวิทย์วรเทพ       |                 |
+-------------------------------+-------------------+-----------------+
| รวมค่าตอบแทนจากการสอบบัญชี       |                   | 3,340,000 บาท   |
+-------------------------------+-------------------+-----------------+

ค่าบริการอื่น

  ---------------------------- ------------------------------------------------------------------- ----------- ----------------------- ---------------------
  ชื่อบริษัทผู้จ่าย                   ประเภทของงานบริการอื่น                                                 ชื่อผู้สอบบัญชี   ค่าตอบแทนของงานบริการอื่น   

                                                                                                               ส่วนที่จ่ายไปในระหว่างปีบัญชี   ส่วนที่จะต้องจ่ายในอนาคต

  บริษัท ฮานา ไมโครอิเล็คโทรนิคส    การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        360,000 บาท             -
  จำกัด (มหาชน)                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        360,000 บาท             -
  (อยุธยา) จำกัด                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        -                       -
  (กรุงเทพ) จำกัด                                                                                    สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  รวมค่าตอบแทนสำหรับงานบริการอื่น                                                                                   720,000 บาท             -
  ---------------------------- ------------------------------------------------------------------- ----------- ----------------------- ---------------------